**Tabel centralizator al propunerilor şi observaţiilor referitoare la actualizarea Procedurii privind modalitatea de tranzacţionare pe Piaţa centralizată cu negociere dublă continua si Convenției de participare la Piaţa centralizată cu negociere dublă continuă a contractelor bilaterale de energie electrică în conformitate cu Ordinele ANRE nr. 151/2015 şi 23/2018:**

|  |  |  |
| --- | --- | --- |
| **Procedura privind modalitatea de tranzacţionare pe Piaţa centralizată cu negociere dublă continua a contractelor bilaterale de energie electrică** | | |
| **Propunere OPCOM** | **Propuneri şi observaţii participanţi la PC-OTC** | **Răspuns OPCOM** |
| **Art. 6.4.1.**  Fiecare ofertă activă în piață poate fi vizualizată de toţi participanții. Ofertele sunt vizualizate în platforma de tranzacţionare, în ecranele fiecărui Participant la piaţă, în culori diferite în funcție de Lista de eligibilitate a respectivului Participant după cum urmează:  a) Ofertele participanților eligibili aflați în Lista de eligibilitate pentru tranzacționare vor fi afișate în culoarea roşu (indicând astfel posibilitatea ca aceste oferte să fie tranzacționabile imediat);  b) Ofertele participanților care nu se află în Lista de eligibilitate pentru tranzacționare vor fi afișate în culoarea roz (indicând astfel imposibilitatea ca aceste oferte să fie tranzacționabile imediat, singura posibilitate de tranzacționare a acestor oferte fiind inițierea procedurii de intermediere). | **Electrica Furnizare:**  **6.4.1.**  Fiecare ofertă activă în piață poate fi vizualizată de toţi participanții. Ofertele sunt vizualizate în platforma de tranzacionare, în ecranele fiecărui Participant la piaţă, în culori diferite în funcție de Lista de eligibilitate a respectivului Participant după cum urmează:   1. Ofertele participanților eligibili aflați în Lista de eligibilitate pentru tranzacționare vor fi afișate în culoarea verde (indicând astfel posibilitatea ca aceste oferte să fie tranzacționabile imediat);   **Motivație:** La momentul curent, platforma permite personalizarea culorilor cu care se afişează ofertele active ale participanţilor la piaţă. Pentru a face interfaţa mai intuitivă propunem afişarea ofertelor participanţilor eligibili în culoarea verde. | **Propunem menținerea prevederilor inițiale.**  Art. 6.4.1 a fost actualizat în vederea alinierii cu funcţionalităţile platformei de tranzacţionare puse la dispoziţia participanţilor la piaţă imediat după instalarea softului aferent.  Aşa cum menţionaţi şi dvs., platforma permite personalizarea culorilor cu care se afişează ofertele participanţilor la piaţă, fiecare participant având libertatea de a alege culorile pe care le consideră intuitive funcţie de fiecare acţiune în parte.  Propunem menținerea textului propus din documentul de discuție având în vedere faptul că reflectă configurarea disponibilă în mod implicit în aplicațiile puse la dispoziție pe către Trayport pe toate piețele deservite de aplicațiile sale. |
| **Art. 10.5.**  Situațiile de denunțare sau nerespectare a obligațiilor aferente tranzacțiilor încheiate se notifică către OPC-OTC, care consemnează o abatere de la regulile de tranzacționare pentru tranzacția în cauză. În cazul în care pentru un participant la PC-OTC au fost înregistrate două abateri, înregistrarea celei de-a treia abateri conduce la suspendarea sa de la tranzacţionarea pePC-OTC pentru o perioadă de 6 luni. | **Electrica Furnizare:**  **10.5**  Situațiile de nerespectare a obligațiilor ce îi revin în urma încheierii tranzacţiilor pe PC-OTC, fără asumarea consecințelor din contractul cadru EFET semnat de către părți, se notifică către OPC-OTC, care consemnează o abatere de la regulile de tranzacționare pentru tranzacția în cauză. În cazul în care pentru un participant la PC-OTC au fost înregistrate două abateri, înregistrarea celei de-a treia abateri conduce la suspendarea sa de la tranzacţionarea pePC-OTC pentru o perioadă de 6 luni.  Motivație: *Acest articol ar trebui subordonat prevederiulor Art. 10(6) din* Regulamentul privind cadrul organizat de tranzacţionare pe piaţa centralizată cu negociere dublă continuă a contractelor bilaterale de energie electrică care prevede urmatoarele:  “Situaţiile de nerespectare de către una dintre părţi a obligaţiilor ce *îi revin în urma încheierii tranzacţiilor pe PC-OTC[…] se notifică de către cealaltă parte la OPC-OTC care consemnează o abatere de la regulile de tranzacţionare pentru tranzacţia în cauză şi aplică sancţiunile prevăzute în procedurile specifice”.*  *Astfel, doar nerespectarea obligaţiilor care derivă din încheierea unei tranzacţii constituie o abatere conform Regulamentului antemenţionat. Denunţarea cu respectarea prevederilor contractului încheiat între părţi reprezintă un drept, şi nu o culpă.*  **AFEER:**  Renunţarea la prevederile pct. 10.5.  **Motivație:**  a. Contractele cadru EFET care stau la baza contractelor din PC-OTC conțin deja prevederi specifice situațiilor de denunțare și nerespectare a obligațiilor contractuale, iar denunțarea unei tranzacții cu asumarea prevederilor contractuale nu poate fi considerată o acțiune sancționabilă de o terţă parte, in cazul de fata Opcom, administratorul pietei in care a fost incheiata tranzactia, care nu are un rol legal în monitorizarea derulării contractului EFET.  b. Deşi iniţial în documentul de discuţie publicat de ANRE în octombrie 2017 „Ordin nr. ... din ...  pentru modificarea Ordinului nr. 49/2013 privind aprobarea Regulamentului privind cadrul organizat de tranzacţionare pe piaţa centralizată cu negociere dublă continuă a contractelor de energie electrică“ se propuneau la pct. 8 sancţiuni în situaţiile de denunţare sau nerespectare a obligațiilor aferente tranzacțiilor încheiate, în urma consultării publice, constatăm că Ordinul preşedintelui ANRE nr. 23/2018 **nu mai conţine o astfel de prevedere**.  c. **După cum se specifică la pct. 10.4.** („10.4.În cazul în care se constată de către OPCOM S.A., că un participant la PC-OTC nu a respectat prevederile Regulamentului privind cadrul organizat de tranzacţionare pe piața centralizată cu negociere dublă continuă a contractelor bilaterale de energie electrică și respectiv ale prezentei Proceduri, OPC-OTC va aplica sancţiunile prevăzute în Procedura privind înregistrarea participanţilor la pieţele centralizate de energie electrică administrate de OPCOM S.A. aprobată prin Avizul preşedintelui ANRE nr. 15/13.04.2016 cu modificările şi completările ulterioare”), **sancţiunile sunt prevăzute în „Procedura privind înregistrarea participanţilor la pieţele centralizate de energie electrică administrate de OPCOM S.A. (Procedurii)**, aprobată prin Avizul preşedintelui ANRE nr. 15/13.04.2016 cu modificările şi completările ulterioare”. În situaţia în care se constată necesitatea introducerii unor noi sancţiuni, acestea se vor avea în vedere la revizuirea **Procedurii**. Stabilirea de noi sancţiuni trebuie să aibă în vedere **tratarea nediscriminatorie a condiţiilor de participare la diferitele pieţe** administrate de Opcom. | **Textul procedurii a fost modificat conform propunerii.**  **10.5**  Situațiile de nerespectare de către un participant la piață a obligațiilor ce îi revin în urma încheierii tranzacţiilor pe PC-OTC, fără asumarea consecințelor din contractul cadru EFET semnat de către părți, se notifică către OPC-OTC, care consemnează pentru participanţii în culpă o abatere de la regulile de tranzacționare pentru tranzacția în cauză. În cazul în care pentru un participant la PC-OTC au fost înregistrate două abateri, înregistrarea celei de-a treia abateri conduce la suspendarea sa de la tranzacţionarea pePC-OTC pentru o perioadă de 6 luni.  Propunem reformularea textului propus prin documentul supus discuției cu completările evidenţiate în textul de mai sus.  Propunerea de menţinere a articolului 10.5 are în vedere următoarele aspecte:   * Tratarea prin procedură a situațiilor de nerespectare a obligațiilor ce revin participanţilor la piaţă în urma încheierii tranzacțiilor pe PC-OTC, fără asumarea consecințelor din contractul cadru EFET semnat de către părți și cu prejudicierea uneia dintre părți; * Reflectarea prevederilor Art. 10, punctele (4) şi (6) din Ordinul preşedintelui ANRE nr. 23/2018 conform cărora: *Situaţiile de nerespectare de către una din părţi a obligaţiilor ce îi revin în urma încheierii tranzacţiilor pe PC-OTC prevăzute la alin.(4) se notifică de către cealaltă parte la OPC-OTC, care consemnează o abatere de la regulile de tranzacţionare pentru tranzacţia în cauză şi aplică sancţiunile prevăzute în procedurile specifice.* * Referitor la menţiunea de la punctul c. privind *noile sancţiuni ce trebuie să aibă în vedere tratarea nediscriminatorie a condiţiilor de participare la diferitele pieţe administrate de OPCOM*, vă supunem atenției faptul că Procedurile privind tranzacţionarea, aferente celorlalte pieţe administrate de OPCOM, prevăd diferite penalităţi/abateri în cazul neasumării tranzacţiilor încheiate, în funcţie de caracteristicile fiecarui mecanism de tranzacţionare.   De asemenea menţionăm că la următoarea revizie a *Procedurii privind înregistrarea participanţilor la pieţele centralizate de energie electrică administrate de OPCOM S.A.*, prevederile acesteia vor fi actualizate în conformitate cu prevederile *Procedurii privind modalitatea de tranzacţionare pe Piaţa centralizată cu negociere dublă continua a contractelor bilaterale de energie electrică* şi ale Ordinului ANRE 23/2018. |
| **Art. 10.8.**  Pentru contractele EFET, OPC-OTC verifică respectarea prevederilor din contractul cadru, respectiv conformitatea textului contractului de vânzare/cumpărare a energiei electrice pe Piața centralizată cu negociere dublă continuă a contractelor bilaterale de energie electrică agreat între participanți înainte de participarea la tranzacționare cu textul contractului cadru EFET, cu excepția: profilului de livrare, prețului, perioadei de livrare care trebuie să fie asumate prin subscrierea tranzacțiilor încheiate Anexei 2a a contractului cadru EFET agreat de părți. | **Electrica Furnizare:**  **10.8.**  Pentru contractele EFET, OPC-OTC verifică respectarea prevederilor din contractul cadru, respectiv conformitatea textului contractului de vânzare/cumpărare a energiei electrice pe Piața centralizată cu negociere dublă continuă a contractelor bilaterale de energie electrică agreat între participanți înainte de participarea la tranzacționare cu textul contractului cadru EFET, cu excepția: prevederilor agreate în Condiţiile Specifice, precum şi a profilului de livrare, prețului, perioadei de livrare care trebuie să fie asumate prin subscrierea tranzacțiilor încheiate Anexei 2a a contractului cadru EFET agreat de părți.  **Motivație:** *Contractul cadru EFET diferă de contractul semnat de părţi şi prin Condiţiile Specifice agreate de părţi.*  **AFEER:**  **10.8.**  Pentru contractele EFET, OPC-OTC verifica respectarea prevederilor din contractul cadru, respectiv conformitatea textului contractului de vânzare/cumpărare a energiei electrice pe Piața centralizată cu negociere dublă continuă a contractelor bilaterale de energie electrică agreat între participanți înainte de participarea la tranzacționare cu textul contractului cadru EFET, cu excepția: **prevederilor agreate în Condițiile Specifice, precum și** a profilului de livrare, prețului, perioadei de livrare care trebuie să fie asumate prin subscrierea tranzacțiilor încheiate Anexei 2a a contractului cadru EFET agreat de părți.“  **Motivaţie:** Contractul cadru EFET diferă de contractul semnat de părți și prin Condițiile Specifice agreate de părți. | **Textul procedurii a fost modificat conform propunerii şi completat astfel:**  **10.8.**  Pentru contractele EFET, OPC-OTC verifică completitudinea contractului (Condiţiile generale, Condiţiile specifice şi Anexele 2a-2d) precum şi respectarea prevederilor din contractul cadru, respectiv conformitatea textului contractului de vânzare/cumpărare a energiei electrice pe Piața centralizată cu negociere dublă continuă a contractelor bilaterale de energie electrică agreat între participanți înainte de participarea la tranzacționare cu textul contractului cadru EFET, cu excepția: prevederilor agreate în Condiţiile Specifice, precum şi a profilului de livrare, prețului, perioadei de livrare care trebuie să fie asumate prin subscrierea tranzacțiilor încheiate Anexei 2a a contractului cadru EFET agreat de părți. |
| **Convenția de participare la Piaţa centralizată cu negociere dublă continuă a contractelor bilaterale de energie electrică** | | |
| **Propunere OPCOM** | **Propuneri şi observaţii participanţi la PC-OTC** | **Răspuns OPCOM** |
| **Art 5.12.**  Să verifice conformitatea textului contractelor EFET transmise de Participant, agreate cu participanții cuprinși în Lista sa de eligibilitate, cu contractul cadru tip EFET; | **Electrica Furnizare:**  **5.12.**  Să verifice conformitatea textului contractelor EFET transmise de Participant, agreate cu participanții cuprinși în Lista sa de eligibilitate, cu contractul cadru tip EFET, conform prevederilor de la Art. 10.8 din Procedura privind modalitatea de tranzacţionare pe piaţa centralizată cu negociere dublă continuă a contractelor bilaterale de energie electrică.  **Motivație:** *Alienere cu prevederile comentariului precedent.* | **Textul convenţiei a fost modificat conform propunerii.**  Să verifice conformitatea textului contractelor EFET transmise de Participant, agreate cu participanții cuprinși în Lista sa de eligibilitate, cu contractul cadru tip EFET, conform prevederilor din Procedura privind modalitatea de tranzacţionare pe piaţa centralizată cu negociere dublă continuă a contractelor bilaterale de energie electrică. |